ஆயிரம் ஆண்டுகளுக்கும் மேல் பழமையான ஆலயத்தில், நாயன்மார்களின் சிலைகளை சமீப காலத்தில் பிரதிஷ்டை செய்திருக்கலாம் அல்லவா? 1400 ஆண்டுகளுக்கு முன்பு சுந்தரர் பெருமானால் எழுதப்பட்ட திருத்தொண்டர் திருத்தொகை, 1000 வருடங்களுக்கு முன்னால் நம்பியாண்டார் நம்பி அவர்களால் தொகுக்கப்பட்ட திருத்தொண்டர் திருவந்தாதி மற்றும் 800 ஆண்டுகளுக்கு முன்பு சேக்கிழார் அருளிய பெரிய புராணம் என்று விரிவாக ஆராய்ச்சி செய்து உங்கள் கடிதத்தில் குறிப்பிட்டுள்ளீர்கள். பெரியபுராணம் நாயன்மார்களின் வரலாற்றினை மட்டும்தானே விரிவாக எடுத்துரைக்கிறது, அவ்வாறு இருக்க நாயன்மார்களின் திருஉருவங்களை எவ்வாறு செதுக்கியிருப்பார்கள் என்பதும் உங்களுடைய சந்தேகம்.